**บันทึกการประชุม**

**สภาองค์การบริหารส่วนตำบลหาดยาย สมัยสามัญ สมัยที่ ๑ ประจำปี ๒๕๕8**

**ระหว่างวันที่ ๑-๑๕ กุมภาพันธ์ ๒๕๕๘**

**ณ ที่ทำการองค์การบริหารส่วนตำบลหาดยาย**

**วันที่ ๑๒ กุมภาพันธ์ ๒๕๕๘ เวลา ๑๓.๓๐ น.**

------------------------------------------------------------------------

เลขานุการสภาฯ -ขอเชิญสมาชิกสภาองค์การบริหารส่วนตำบลหาดยายเข้าห้องประชุม

เปิดการประชุม เวลา ๑๓.๔๐น.

-กราบเรียนท่านประธานสภาฯ ที่เคารพ กระผมนายคธาธร ไสสุวรรณ ส.อบต.หาดยาย ในฐานะ เลขานุการสภาองค์การบริหารส่วนตำบลหาดยาย ขอกล่าวรายงานต่อท่านประธานสภาฯ นายกฯ และ ส.อบต.หาดยายทุกท่าน ก่อนเริ่มการประชุมสภาองค์การบริหารส่วนตำบลหาดยาย ดังนี้

ตามที่สภาฯ หาดยาย ได้มีหนังสือขอเชิญ ส.อบต.หาดยาย และคณะผู้บริหารท้องถิ่นทุกท่านเข้าร่วมประชุมสภาฯ ในวันนี้ เนื่องด้วยสภาฯ อบต.หาดยาย ต้องดำเนินการเปิดประชุมสภาฯ เพื่อให้ สมาชิกสภาองค์การบริหารส่วนตำบลหาดยายได้พิจารณาเรื่องต่างๆ ตามระเบียบวาระการประชุม

ดังนั้น ทางสภาองค์การบริหารส่วนตำบลหาดยาย ได้เชิญสมาชิกสภาฯ เข้าร่วมประชุมสภาองค์การบริหารส่วนตำบลหาดยาย สมัยสามัญ สมัยที่ ๑ ประจำปี ๒๕๕๘ และให้การประชุมสภาฯ เป็นไปตามระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น พ.ศ.๒๕๔7 (แก้ไขเพิ่มเติมถึง (ฉบับที่๒)พ.ศ.๒๕๕๔) อย่างถูกต้อง ฉะนั้นสภาฯหาดยาย จึงจำเป็นต้องเชิญ ส.อบต.หาดยายและคณะผู้บริหารทุกท่านเข้าประชุมสภาฯ ในวันนี้

และบัดนี้ มี ส.อบต. หาดยาย เข้าประชุมทั้งหมด ๒๖ ท่าน

มี ส.อบต. หาดยาย ไม่เข้าประชุม - ท่าน

มี ผู้เข้าร่วมประชุมทั้งหมด ๔ ท่าน

มี นายธเรวัชร อบแพทย์ นายกฯ

นายสฤษดิ์ เกิดเนตร รองนายกฯ

นายสุชีพ ดำสุทธิ์ รองนายกฯ

นายประเสริฐ ช่วยละแม เลขานุการนายกฯ

เมื่อสมาชิกสภาองค์การบริหารส่วนตำบลหาดยายได้เข้าร่วมประชุมครบองค์ประชุมเป็นที่เรียบร้อยแล้ว กระผมขอกราบเรียนเชิญ นายสยาม เที่ยงสุวรรณ ประธานสภาฯ จุดธูปเทียนบูชาพระรัตนตรัยและดำเนินการเปิดประชุมสภาฯ ตามระเบียบวาระการประชุมต่อไปครับ

ประธานสภาฯ - ขอสวัสดีท่านนายกฯ และสมาชิก อบต.หาดยายทุกท่าน กระผมนายสยาม เที่ยงสุวรรณ ประธานสภาฯ วันนี้เป็นการประชุมสภาองค์การบริหารส่วนหาดยาย สมัยสามัญ สมัยที่ 1 ประจำปี ๒๕๕๘ และบัดนี้ มีสมาชิกสภาองค์การบริหารส่วนตำบลหาดยายเข้าที่ประชุมเป็นที่เรียบร้อยแล้ว กระผมขอเปิดการประชุมสภาฯ ณ บัดนี้

ระเบียบวาระที่ ๑ เรื่องที่ประธานแจ้งให้ที่ประชุมทราบ

ไม่มี

ระเบียบวาระที่ ๒ เรื่อง รับรองรายงานการประชุมสภาองค์การบริหารส่วนตำบลหาดยาย

๒.๑ เรื่อง รับรองรายงานการประชุมสภาองค์การบริหารส่วนตำบลหาดยาย สมัยที่ 4 ประจำปี ๒๕๕7 วันที่ 26 ธันวาคม 2557 ( คณะกรรมการตรวจรายงานการประชุมได้ตรวจรายงานการประชุมแล้ว )

-2-

- มีส่วนใดที่จะต้องแก้ไขเพิ่มเติมขอเชิญสมาชิกสภาฯครับ

นายก ฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกฯ หาดยาย กระผมขอเรียนต่อท่านประธานสภาฯ และท่านเลขานุการสภาฯ ว่าในเรื่องของรายงานการประชุมสภาฯ ในสมัยสามัญ สมัยที่ ๔ ประจำปี ๒๕๕๗ เมื่อวันที่ ๒๖ ธันวาคม 2557 ที่ผ่านมานั้น ยังขาดรายละเอียดในวาระอื่นๆ หน้าที่ ๑๔ ของรายงานประชุมสภาฯ อาจเกิดจากการถอดเทปบันทึกเสียงที่ตกหล่น ดังนั้นกระผมจึงขอแก้ไขเพิ่มในหน้าที่ ๑๔ ในส่วนของคำตอบของกระผมเอง ที่ท่านสุรศักดิ์ แก้วประดิษฐ์ ส.อบต. หมู่ที่๙ ได้ถามมา ๓ คำถาม แต่มีสองคำตอบ คือ

๑.กระผมขอเพิ่มคำตอบที่ท่านสุรศักดิ์ แก้วประดิษฐ์ ส.อบต. หมู่ที่ ๙ ได้ถามมาว่า ถนนสายหมู่ที่ ๙ จะซ่อมแซมให้เมื่อไหร่ ขอเพิ่มคำตอบว่า ขณะนี้ทาง อบต. ได้ดำเนินการสอบราคาแล้วและจะมีการเปิดซองประมูลในวันที่ ๘ มกราคมนี้ครับ

๒. เรื่อง ประปาหมู่บ้านฝายคลองหงาว ของหมู่ที่๙ กระผมชี้แจงดังนี้คือ ในการรับโอนฝายดังกล่าวมีข้อผิดพลาดเกี่ยวกับการรับโอนในสภาฯ ของสมัยที่ผ่านมา คือ การรับโอนทาง อบต.ไม่ได้ให้ทางกรมชลประทานดูแลให้สองปีหลังจากการดำเนินการเสร็จสิ้น เพราะทาง อบต.ไม่มีช่างที่สามารถเข้าไปดำเนินการก่อสร้างและไม่มีความรู้ความสามารถ จากนั้นกระผมเองก็ได้ประสานงานไปยังทางกรมชลประทานและกรมโยธาจังหวัดเพื่อให้หน่วยงานดังกล่าวได้ทำประมาณการมายัง ทาง อบต.เพื่อให้ทาง อบต.ได้ตั้งงบประมาณในการดำเนินการซ่อมแซมได้มีเจตนาดังนี้ คือ จะต้องให้หน่วยงานนั้นทำประมาณการในการซ่อมบำรุง เพื่อทาง อบต.จะได้ทำประมาณการตั้งงบประมาณดำเนินการซ่อมแซมได้อย่างถูกต้อง

๓.เรื่องการรับโอนบ่อบาดาล ที่ท่าน สุรศักดิ์ แก้วประดิษฐ์ ส.อบต. หมู่ที่ ๙ ได้ถามว่า ทำไมกระผมถึงไม่เซ็นรับโอน กระผมมีเจตนาที่จะให้สมาชิกได้ทราบเรื่องวิธีการปฏิบัติการส่งหนังสือดังนี้ คือ ในเรื่องของการส่งหนังสือนั้นต้องทำให้ถูกต้องตามขั้นตอน คือ ต้องส่งหนังสือมายังทาง อบต. ที่สำนักงานปลัดฝ่ายธุรการ จากนั้นทางธุรการจะเกษียนหนังสือถึงปลัด อบต. ปลัดก็จะเกษียนหนังสือถึงนายก อบต.จากนั้นนายกฯก็จะได้ทำหนังสือคำสั่งไปถึงกองช่างเพื่อให้ดำเนินการต่อไป

เลขานุการสภาฯ -กราบเรียนท่านประธานสภาฯที่เคารพ กระผมนายคธาธร ไสสุวรรณ เลขานุการสภาองค์การบริหารส่วนตำบลหาดยาย ขอชี้แจงต่อท่านประธานสภาฯ ท่านนายกฯ และสมาชิก อบต.หาดยายทุกท่านว่า ในเรื่อง ของรายงานประชุมดังกล่าวที่ท่านนายกฯ ได้ชี้แจงนั้นกระผมต้องขออภัยด้วยในข้อผิดพลาดเรื่องการถอดเทปบันทึกเสียง และการจัดรายงานที่ขาดตกบกพร่อง กระผมขอขอบคุณท่าน นายกฯ ที่ท่านได้ชี้แจงในเรื่องดังกล่าว เพราะฉะนั้นกระผมขอเสนอท่าน นายกฯและท่านประธานสภาฯว่า หากตรงไหนขาดตกบกพร่องหรือต้องเพิ่มเติมในวาระการประชุมที่ผ่านมา กระผมขออนุญาตให้ท่านนายกฯระบุรายละเอียดส่งมายังกระผม เพื่อที่จะได้ทำการแก้ไข ก่อนที่จะจัดส่งให้กับทางอำเภอครับ ส่วนสาเหตุก็เพราะ ๑. เครื่องมือของกระผมเองมีขีดความความสามารถในการบันทึกเสียงได้น้อย ๒.ในส่วนของการช่วยเหลือจาก เจ้าหน้าที่ทาง อบต.ในการบันทึกเทปหรือทำรายงานในแต่ละครั้ง กระผม ต้องทำเอง ดังนั้นกระผมเองจึงกราบขอโทษทุกท่านในข้อผิดพลาดดังกล่าวไว้ด้วยครับ

ประธานสภาฯ - ใครมีอะไรสอบถามแก้ไขเพิ่มเติมขอเชิญ

สมาชิกสภาฯ - กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ สมาชิกสภาฯ อบต.หมู่ที่ ๘ กระผมขอสอบถามไปยังท่านนายกฯ ในเรื่องของการรับโอนบ่อบาดาลหรือฝายคลองหงาว

-3-

ของสภาฯสมัยที่แล้ว กระผมอยากทราบว่า ในการรับโอนดังกล่าวทางสภาฯ ได้ตั้งแผนงานไว้ในการรับโอนสองปีหรือรับโอนเลย

นายกฯ - กราบเรียนท่านประธานสภาฯที่เคารพ กระผมนายธเรวัชร อบแพทย์ นายกฯหาดยาย กระผมขอเรียนต่อท่านประธานสภาฯ และสมาชิกฯ ว่าในสมัยที่แล้ว ทาง อบต.ได้รับโอนเลย ซึ่งมีข้อผิดพลาด ในการรับเลยคือ หากเกิดปัญหาในการซ่อมแซมบำรุง ทาง อบต.จะต้องทำหนังสือไปยังกรมทรัพยากรน้ำ เพื่อให้ช่างเข้ามาดูแลทำประมาณการซ่อมแซมบำรุงเพราะทาง อบต.เองไม่มีช่างชำนาญการในการทำประมาณการเกี่ยวกับเรื่องดังกล่าว แต่ในสมัยที่แล้วทางกรมทรัพยากรน้ำ ก็ไม่ได้เข้ามาดูแล ดังนั้นในสมัยที่แล้วเรื่องฝายคลองหงาวใช้ประโยชน์ได้เพียงไม่กี่วันก็เสียหาย จึงเป็นบทเรียน ให้กับทาง อบต. ว่าต่อไปหากการรับโอนในเรื่องของบ่อบาดาลหรือฝายดังกล่าว จะต้องให้ทางกรมทรัพย์ยากรน้ำ ดูแลให้สองปี เพื่อที่จะให้มั่นใจว่าโครงการดังกล่าวสามารถใช้ประโยชน์ได้จริง

ประธานสภาฯ - ใครมีอะไรสอบถามแก้ไขเพิ่มเติมหรือไม่ หากไม่มีใครขอแก้ไขเพิ่มเติมกระผมขอมติรับรองรายงานการประชุมครั้งที่แล้วด้วยครับ

มติที่ประชุม เห็นชอบให้แก้ไขเพิ่มเติม ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯ ทั้งหมด ๒๖ คน

ระเบียบวาระที่ ๓ เรื่องเสนอสภา อบต.เพื่อทราบ

ไม่มี

ระเบียบวาระที่ ๔ เรื่องเสนอสภา อบต.พิจารณา

๔.๑ เรื่องขออนุมัติโอนงบประมาณรายจ่าย ในหมวดค่าครุภัณฑ์ที่ดินและสิ่งก่อสร้าง ปีงบประมาณ พ.ศ. ๒๕๕8 จำนวน ๑ รายการ เป็นการตั้งจ่ายขึ้นใหม่

๔.๑.๑ โครงการจัดซื้อครุภัณฑ์ไฟฟ้าและวิทยุ ค่าจัดซื้อมอเตอร์ไฟฟ้า ขนาด ๕ แรงม้า จำนวน ๑ ชุด (เนื่องจากไม่มีราคาครุภัณฑ์ ปี๒๕๕๗ จึงขอจัดซื้อตามราคาท้องตลาดปัจจุบัน) งบประมาณ ๑๕,๐๐๐.- บาท (ดังรายละเอียดที่แนบมาด้วยแล้ว)

สมาชิกสภาฯ - กราบเรียนท่านประธานสภาฯ ที่เคารพ กระผมนายณรงค์ จันทร์ศิริ สมาชิกสภาฯ อบต.หมู่ที่ ๓ กระผมขอชี้แจงต่อท่านประธานสภาฯ สมาชิกฯ และคณะผู้บริหารว่า การจัดซื้อมอเตอร์ไฟฟ้าดังกล่าวนั้น มีความจำเป็นอย่างยิ่ง ของชาวบ้านในหมู่ที่ ๓ ที่จะนำมาใช้งานเกี่ยวกับเครื่องบดผสมปุ๋ยหมักชีวภาพ เนื่องจากพื้นที่ตำบลหาดยายชาวบ้านส่วนมากประกอบอาชีพทำการเกษตรโดยเฉพาะหมู่ที่ ๓ ส่วนใหญ่ชาวบ้านประกอบอาชีพทำการเกษตรและชาวบ้านของหมู่ที่๓ สร้างสวน

ผลไม้เป็นหลักและปลูกผักสวนครัวไว้รับประทานเอง ในขณะนี้ชาวบ้านหมู่ที่ 3 ได้จัดทำโครงการผักสวนครัวรั้วเป็นยา โดยใช้วัสดุใยปาล์มน้ำมันมาเป็นส่วนผสมของปุ๋ยหมักชีวภาพ เพื่อลดต้นทุนในการใส่ปุ๋ยเคมี การทำปุ๋ยของชาวบ้านในหมู่ที่ ๓ ในแต่ละครั้งนั้น ชาวบ้านมีการทำปุ๋ย ครั้งละหลายสิบตัน ดังนั้นชาวบ้านในหมู่ที่ ๓ ตำบลหาดยาย จึงมีความจำเป็นอย่างยิ่งที่จะต้องใช้มอเตอร์ไฟฟ้าเป็นเครื่องมือช่วยในการบดผสมปุ๋ยหมักชีวภาพเพื่อลดแรงงานคนในการผสมปุ๋ยและเพื่อเป็นการประหยัดเวลาในการผสมปุ๋ยหมักชีวภาพครับ

ประธานสภาฯ - ใครมีอะไรสอบถามเพิ่มเติมหรือไม่ หากไม่มีกระผมขอมติที่ประชุมด้วยครับ

-4-

มติที่ประชุม เห็นชอบให้โอนงบประมาณรายจ่าย ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๒ เรื่อง พิจารณากำหนดสมัยประชุม

* พิจารณาว่าปีนั้นจะมีสมัยประชุมสามัญประจำปีกี่สมัย (รวมทั้งสมัยที่ ๑)
* แต่ละสมัยในปีนั้นจะเริ่มขึ้นเมื่อใด
* แต่ละสมัยในปีนั้นมีกำหนดกี่วัน

สมาชิกสภาฯ - กราบเรียนท่านประธานสภาฯที่เคารพ กระผมนายพันศักดิ์ พันธรัตน์ สมาชิก อบต. หายยาย หมู่ที่ ๑๒ กระผมขอเสนอ เรื่องกำหนดสมัยประชุมสามัญและวันเวลาในการประชุมแต่ละสมัยครับ ขอเสนอจำนวน ๔ สมัย ดังนี้

1. สมัยสามัญ สมัยที่ ๑ วันที่ ๑-๑๕ เดือน กุมภาพันธ์ พ.ศ. ๒๕๕๘
2. สมัยสามัญ สมัยที่ ๒ วันที่ ๑๕-๒๙ เดือน มิถุนายน พ.ศ. ๒๕๕๘

๓. สมัยสามัญ สมัยที่ ๓ วันที่ ๑๔-๒๘ เดือน สิงหาคม พ.ศ. ๒๕๕๘

๔. สมัยสามัญ สมัยที่ ๔ วันที่ ๑๕-๒๙ เดือน ธันวาคม พ.ศ. ๒๕๕๘

และวันเริ่มประชุมสามัญประจำปีสมัยแรกของปีถัดไป ขอเสนอวันเริ่มประชุมสมัยสามัญ สมัยแรกของปีถัดไป พ.ศ. ๒๕๕๙ ตั้งแต่วันที่ ๑-๑๕ กุมภาพันธ์ พ.ศ. ๒๕๕๙

ประธานสภาฯ - ขอผู้รับรองสองท่าน

ผู้รับรอง ๑. นายทวี แก้วโกถม ส.อบต. หมู่ ๑๑

๒. นายวิรัตน์ รอดเหนี่ยว ส.อบต. หมู่ ๑๓

ประธานสภาฯ - ใครมีอะไรสอบถามเพิ่มเติมหรือไม่ หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๓ เรื่อง พิจารณาจัดการแข่งขันกีฬาตำบล ประจำปี ๒๕๕๘ ดังนี้

สมาชิกสภาฯ - กราบเรียนท่านประธานสภาฯที่เคารพ กระผมนายประภาส สุขขาว สมาชิก อบต. หาดยาย หมู่ที่ ๔ กระผมมีความเห็นว่าควรจะมีหนังสือเชิญประชุมผู้ใหญ่บ้านทุกหมู่บ้านมาประชุมร่วมกันในการจัดแข่งขันกีฬา

สมาชิกสภาฯ - กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ สมาชิก อบต. หาดยายหมู่ที่ ๘ กระผมมีความเห็นว่า ให้สภาแห่งนี้กำหนด วันที่ เวลาให้แน่นอนครับเพราะการแข่งขันกีฬาต้องทำการแข่งในช่วงเดือน เมษายน พ.ศ.๒๕๕๘ ถ้าช้าอาจไม่ทันเพราะประชุมสภารอบหน้าเริ่มในเดือนมิถุนายน

ประธานสภาฯ - ใครมีอะไรเสนออีกหรือไม่

-5-

สมาชิกสภาฯ - กราบเรียนท่านประธานสภาฯที่เคารพ กระผมนายณรงค์ จันทร์ศิริ สมาชิกสภาฯ อบต.หมู่ที่ ๓กระผมขอเสนอ ๑.ขอให้ใช้สถานที่ในวัดหาดสำราญในการทำการแข่งขัน ๒. ขอให้จัดการแข่งขันต่อเนื่องระหว่างกีฬาของ อบต.กับของ วัดหาดสำราญ

สมาชิกสภาฯ - กราบเรียนท่านประธานสภาฯที่เคารพ กระผมนาย สันติสุข ภู่พยัคฆ์ สมาชิกสภาฯ อบต.หมู่ที่ ๑๐ กระผมมีความเห็นในเรื่องของการจัดงาน ของ อบต.หาดยายกับของวัดหาดสำราญ ควรที่จะเว้นระยะกัน เนื่องจากกรรมการในการจัดการแข่งขันกีฬาทั้งสองสถานที่เป็นชุดเดียวกัน ฉะนั้นควรให้กรรมการเหล่านี้ได้พักผ่อนบ้างครับ

นายกฯ - กราบเรียนท่านประธานสภาฯที่เคารพ กระผม นายธเรวัชร อบแพทย์ นายกฯหาดยาย กระผมขอเรียนต่อท่านประธานสภาฯ สมาชิกฯ ทุกท่านว่าเมื่อปีที่แล้วทาง อบต.ได้กำหนดวันการแข่งขันกีฬา ๔ วัน แต่ของทางวัดหาดสำราญนั้นทาง อบต.ไม่สามารถกำหนดได้ เพราะฉะนั้น ให้ท่านสมาชิกฯ พิจารณาว่า จะสามารถจัดงานให้ติดต่อกับวัดหาดสำราญได้หรือไม่ และจะจัดงานกี่วัน และต้องดูในเรื่องความเหมาะสมดังกล่าวด้วยครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายสุรศักดิ์ แก้วประดิษฐ์ สมาชิกสภาฯ อบต. หมู่ที่ ๙ กระผมมีความเห็นว่า ๑.ไม่ควรจัดงานติดต่อกับวัดหาดสำราญเนื่องจากจะใช้เวลาติดต่อกันหลายวันทำให้เป็นภาระของสมาชิกฯและผู้นำของหมู่บ้านเนื่องจากทุกท่านต้องประกอบอาชีพเลี้ยงครอบครัวโดยเฉพาะช่วงหน้าแล้งทุกคนส่วนใหญ่ต้องรดน้ำพืชผลทางการเกษตร ๒.ควรจะแยกสถานที่จัดงานระหว่างวัดกับทาง อบต.เนื่องจากงบประมาณที่ใช้ดำเนินการจัดการแข่งขันกีฬาแยกกันต่างหากและคนละหน่วยงานกัน

ประธานสภาฯ - ใครมีอะไรเชิญครับ

รองนายกฯ - กราบเรียนท่านประธานสภาฯ ที่เคารพ กระผมนายสุชีพ ดำสุทธิ์ รองนายกฯ อบต.หาดยาย กระผมขอเรียนต่อท่านสมาชิกสภาฯว่าฯ ตามที่ท่านสุรศักดิ์ แก้วประดิษฐ์ สมาชิกสภาฯ อบต. หมู่ที่ ๙ ได้เสนอความคิดเห็นดังกล่าวอาจเป็นการเข้าใจผิดครับ เนื่องจาก การจัดงานการแข่งขันกีฬา ต้านยาเสพติด ของ อบต.หาดยาย กับงานในวัดหาดสำราญสามารถจัดรวมกันได้ถึงแม้เป็นงบประมาณคนละอย่าง เพราะการเคลื่อนย้ายอุปกรณ์ในการจัดการแข่งขันเป็นชุดเดียวกัน ทำให้ ประหยัดเวลาในการเคลื่อนย้ายงานก็จะสะดวกยิ่งขึ้นครับ

ประธานสภาฯ - สั่งพักการประชุม ๒๐ นาที (ให้สมาชิกได้ปรึกษาหารือ เรื่องพิจารณาจัดการแข่งขัน

กีฬาตำบล ประจำปี ๒๕๕๘)

ประธานสภาฯ - เริ่มประชุม

เลขานุการสภาฯ - กราบเรียนท่านประธานสภาฯที่เคารพ และสมาชิกสภาฯ ทุกท่าน กระผมขอชี้แจงในหัวข้อ ๔.๓ เรื่องพิจารณาจัดการแข่งขันกีฬาตำบล ประจำปี ๒๕๕๘ ดังนี้ ในหัวข้อที่ ๔.๓ นั้นกระผมจะแยกย่อยเป็น ๒ หัวข้อ แยกเป็น ๔.๓.๑ เรื่องวันที่ในการดำเนินการจัดการแข่งขันกีฬา คือวันที่เท่าไหร่

จำนวนกี่วัน ต่อมาข้อ ๔.๓.๒ เรื่องสถานที่การดำเนินการจัดการแข่งขันกีฬา คือ ที่ไหน เพราะฉะนั้นกระผม ขอให้สมาชิกสภาฯ ได้เสนอ ใหม่อีกครั้งตามหัวข้อดังกล่าวครับ

ประธานสภาฯ - ขอเชิญสมาชิกสภาฯ เสนอใหม่อีกครั้ง เรื่องพิจารณาจัดการแข่งขันกีฬาตำบล ประจำปี ๒๕๕๘ ตามหัวข้อต่อไปนี้ครับ

๔.๓.๑ วันที่เท่าไหร่และจำนวนกี่วัน

ขอเชิญสมาชิกสภาฯเสนอครับ

สมาชิกสภาฯ - กราบเรียนท่านประธานสภาฯที่เคารพ กระผม นายพันศักดิ์ พันธรัตน์ สมาชิก อบต.

-6-

หาดยาย หมู่ที่ ๑๒ กระผมขอเสนอ วันที่จัดทำการแข่งขันกีฬาวันที่ ๗- ๑๐ เมษายน ๒๕๕๘ ครับ

ประธานสภาฯ - มีใครจะเสนอเป็นอย่างอื่นอีกหรือไม่ หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๓.๒ สถานที่จัดงาน (ที่ไหน) ขอเชิญสมาชิกสภาฯเสนอครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายสุรศักดิ์ แก้วประดิษฐ์ สมาชิกสภาฯ อบต. หมู่ที่ ๙ กระผมขอเสนอ ในเรื่องของสถานที่จัดงานกีฬาต้านยาเสพติด ของ อบต.ให้จัดงาน โรงเรียนชุมชนวัดหาดสำราญครับ

ประธานสภาฯ - มีใครจะเสนอเป็นอย่างอื่นอีกหรือไม่ หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ระเบียบวาระที่ ๕ เรื่องอื่น ๆ ใครมีอะไรหรือไม่ขอเชิญครับ

สมาชิกสภาฯ - กราบเรียนท่านประธานสภาฯที่เคารพ กระผม นายประภาส สุขขาว สมาชิก อบต.หาดยาย หมู่ที่ ๔ กระผมขอขอบคุณท่าน นายกฯ ที่ได้เข้าร่วมงานทำบุญศูนย์หมู่บ้านของหมู่ที่ ๔ ครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายสมเจตน์ สุวรรณนิตย์ สมาชิก อบต. หาดยายหมู่ที่ ๘ กระผมขอสอบถามไปยังท่าน นายกฯ อบต. หาดยาย ว่าขณะนี้เครื่องถ่ายเอกสารของ อบต.หาดยายถ่ายเอกสารออกมาไม่ชัด ไม่ทราบว่าท่าน นายกฯ มีวิธีการแก้ไขปัญหาอย่างไรครับ

นายกฯ - กราบเรียนท่านประธานสภาฯที่เคารพ กระผม นายธเรวัชร อบแพทย์ นายกฯหาดยาย กระผมขอเรียนต่อท่านประธานสภาฯ สมาชิกฯ ทุกท่านว่าในเรื่องของเครื่องถ่ายเอกสารที่ชำรุดเสียหายนั้น เป็นเรื่องปกติครับเนื่องจากเครื่องดังกล่าวได้ใช้งานมาหลายปีมีการซ่อมบ่อย ขณะนี้รอสำนักงานปลัดทำบันทึกมาถึงผมจากนั้นผมก็จะอนุมัติให้ทำการซ่อมครับ

ประธานสภาฯ - ใครมีอะไรเพิ่มเติมอีกหรือไม่

เลขานุการสภาฯ - กราบเรียนท่านประธานสภาฯที่เคารพ กระผมนายคธาธร ไสสุวรรณ ส.อบต. หมู่ที่ ๓

กระผมขอปรึกษากับท่านนายกฯ ดังนี้ เนื่องจาก วันที่ ๑๑ กุมภาพันธ์ ๒๕๕8 ที่ผ่านมา ทางไฟฟ้าได้เข้ามาทำการติดตั้งหม้อแปลงไฟฟ้า เพื่อใช้งานเกี่ยวกับโรงสูบน้ำประปาของ อบต. สืบเนื่องจากหม้อแปลงลูกเดิมนั้นระเบิด สาเหตุที่ระเบิดนั้นเกิดจากทางของต้นปาล์มไปพาดสายไฟที่หม้อแปลงดังนั้น กระผมเองก็ได้ปรึกษาหารือเจ้าของที่ดินที่ตั้งหม้อแปลงไฟฟ้า คือ คุณสายัณ กล่อมหาดยาย (ขออนุญาตที่เอ่ยนาม) ท่านได้บอกกระผมว่า ให้ปรึกษาท่านนายกฯ อบต. ว่า จะสามารถย้ายหม้อแปลงไปติดตั้งระหว่างแดนของ คุณระวิ จุลถาวร กับ ของคุณสายัณ กล่อมหาดยาย (ขออนุญาตที่เอ่ยนามทั้งสองท่าน) ได้หรือไม่ กระผมเองจึงนำเรื่องเข้าปรึกษากับท่านนายกฯ เพราะหากปล่อยไว้

-7-

อาจเกิดปัญหาทางของต้นปาล์มไปพาดสายไฟอีกจนทำให้หม้อแปลงเกิดระเบิดได้รับความเสียหาย และทาง อบต.เองก็ต้องเสียงบประมาณในการดูแลซ่อมบำรุงหรือจัดซื้อใหม่ ดังนั้นกระผมจึงขอให้ท่านนายกฯช่วยแก้ไขปัญหาดังกล่าวด้วย ขอขอบคุณครับ

นายกฯ - กราบเรียนท่านประธานสภาฯ ที่เคารพ กระผม นายธเรวัชร อบแพทย์ นายกฯ หาดยาย กระผมขอเรียนต่อท่าน สมาชิกฯ หมู่ที่ ๓ ว่า ในเรื่องดังกล่าวนั้นในประเด็นการเลื่อนย้ายปักเสาใหม่นั้นต้องใช้งบประมาณหลายบาท กระผมขอให้ท่านสมาชิกดูในเรื่องของเอกสารการครอบครองที่ดินแปลงดังกล่าว ว่า เป็นที่สาธารณะหรือไม่ หากเป็นก็ให้ทางผู้ใหญ่บ้านดำเนินการตัดต้นไม้เลยหรือสมาชิก อบต.หมู่ที่ ๓ จะดำเนินการก็ได้ ครับ

ประธานสภาฯ - เรื่องที่ท่านสมาชิกสภาฯ หมู่ที่ ๓ เอาเข้ามาพูดในที่ประชุมกระผมเห็นว่าไม่สมควร เนื่องจากไม่มีในวาระประชุม และเป็นเรื่องของหมู่ที่ ๓ ทำให้รบกวนเวลาสมาชิกสภาฯ ท่านอื่น

สมาชิกสภาฯ - กราบเรียนท่านประธานสภาฯที่เคารพ กระผม นายพันศักดิ์ พันธรัตน์ สมาชิก อบต. หาดยายหมู่ที่ ๑๒ กระผมมีเรื่องเกี่ยวกับอุปกรณ์กีฬา ว่าปัจจุบันทาง อบต.หาดยาย ยังอุดหนุนงบประมาณให้แก่หมู่บ้านในการจัดซื้ออุปกรณ์กีฬาประเภทต่างหรือไม่ครับ

นายกฯ - กราบเรียนท่านประธานสภาฯ ที่เคารพ กระผม นายธเรวัชร อบแพทย์ นายกฯ หาดยาย กระผมขอเรียนต่อท่าน สมาชิกฯ หมู่ที่ ๑๒ ปัจจุบันทาง อบต.ไม่ได้จัดสรรเงินอุดหนุนในเรื่องของการจัดซื้ออุปกรณ์กีฬา เนื่องจาก มีคำสั่งห้ามอุดหนุนเงินอุดหนุนดังกล่าวแต่ทาง อบต.สามารถให้หมู่บ้านทุกหมู่บ้านยืมอุปกรณ์กีฬาในประเภทต่างไปใช้ได้ครับ

ประธานสภาฯ -ใครมีอะไรอีกหรือไม่ หากไม่มีกระผมขอปิดประชุม

ปิดประชุม เวลา ๑๑.๑๐ น

ชื่อลง เลขานุการสภา อบต.

( นายคธาธร ไสสุวรรณ )

ผู้จดบันทึกรายงานการประชุม

ลงชื่อ ประธานสภา อบต.

( นายสยาม เที่ยงสุวรรณ )

ผู้ตรวจรายงานการประชุมสภา ฯ